Pielikums Jūrmalas pilsētas domes

2019.gada 26.septembra lēmumam Nr.480

(protokols Nr.13, 24.punkts)

Jūrmalas pilsētas pašvaldības iestādes "Jūrmalas kapi" kustamās mantas -

automašīnas Mercedes Benz 917 (valsts reģistrācijas numurs GG1587) -

atsavināšanas noteikumi

* + 1. Vispārējie noteikumi

1. Jūrmalas pilsētas pašvaldības iestāde "Jūrmalas kapi" kustamās mantas – automašīnas Mercedes Benz 917 (valsts reģistrācijas numurs GG1587) (turpmāk tekstā - Transportlīdzeklis) atsavināšanas noteikumi (turpmāk tekstā - Noteikumi) izstrādāti atbilstoši Publiskas personas mantas atsavināšanas likumam un nosaka kārtību, kādā veicama Jūrmalas pilsētas pašvaldības iestāde "Jūrmalas kapi" Transportlīdzekļa atsavināšana pārdodot izsolē.
2. **Transportlīdzekļa atsavinātājs –** Jūrmalas pilsētas pašvaldības iestāde “Jūrmalas kapi”, reģistrācijas Nr. 90010691331, juridiskā adrese: Eduarda Veidenbauma ielā 1, Jūrmalā,LV-2011, (kontaktpersona: **Valdis Bruners** (*tālrunis***;** e-pasta adrese: valdis.bruners@jurmalaskapi.lv*).*
3. Transportlīdzekļa atsavināšanu organizē ar Jūrmalas pilsētas domes 2019.gada \_\_\_\_. \_\_\_\_\_\_\_ lēmumu Nr.\_\_\_\_\_ (protokols Nr.\_\_,) „ Par automašīnas Mercedes Benz 917, valsts reģistrācijas numurs GG1587, atsavināšanu” izveidota izsoles komisija (turpmāk – Izsoles rīkotājs).
4. Transportlīdzekļa atsavināšanas veids - pārdošana rakstiskā izsolē ar augšupejošu soli.
5. Noteikumos noteiktie maksājumi tiek veikti eiro valūtā.
   * 1. Atsavināmais transportlīdzeklis, nosacītā cena un nodrošinājums
   1. Transportlīdzeklis - automašīna Mercedes Benz 917:
      1. reģistrācijas numurs – GG1587;
      2. izlaiduma gads - 1996.;
      3. VIN numursWDB6760411K196284;
      4. krāsa - zaļa;
      5. degvielas tips – dīzeļdegviela;
      6. dzinēja tilpums - 5958 cm3;
      7. manipulātors Hiab 060-2;
      8. faktiskais automašīnas tehniskais stāvoklis noteikts sertificēta kustāmās mantas vērtētāja Gunāra Gailāna 2019.gada 29.maija Transporta novērtēšanas aktā Nr.19/323 (Noteikumu 1.pielikums);
      9. īpašuma tiesības –Jūrmalas pilsētas pašvaldības iestāde “Jūrmalas kapi” ;
      10. nosacītā cena - **EUR 7000,00** (septiņi tūkstoši eiro, 00 centi), noteikta atbilstoši sertificētā kustāmās mantas vērtētāja Gunāra Gailāna 2019.gada 29.maija Transporta novērtēšanas aktā Nr.19/323 norādītajai vērtībai.
   2. Transportlīdzeklis apskatāms Jūrmalā (adrese: Eduarda Veidenbauma ielā 1, Jūrmala), darba dienās, apskates laiku iepriekš saskaņojot ar Jūrmalas pilsētas pašvaldības iestādes “Jūrmalas kapi” saimniecības pārzini Valdi Bruneru (*tālrunis*).
   3. Nodrošinājums tiek noteikts 10% apmērā no Transportlīdzekļa nosacītās cenas. Nodrošinājums jāpārskaita uz Noteikumu 5.11. punktā norādīto kontu līdz pieteikuma dalībai izsolē iesniegšanai. Izsoles uzvarētājam nodrošinājumu ieskaita pirkuma cenā. Pārējiem izsoles dalībniekiem nodrošinājumu atmaksā 2 (divu) nedēļu laikā pēc izsoles rezultātu apstiprināšanas dienas uz Noteikumu 2. pielikumā norādīto bankas kontu.
6. Informācija par Transportlīdzekļa atsavināšanu
7. Sludinājums par Transportlīdzekļa atsavināšanu publicējams Jūrmalas pašvaldības informatīvajā izdevumā, Latvijas Republikas oficiālā izdevumā „Latvijas Vēstnesis” un tīmekļa vietnē: www.jurmala.lv/lv/pasvaldiba/izsoles/.
8. Sludinājumā norāda:
9. Transportlīdzekļa nosaukumu, atrašanās vietu;
10. kur un kad var iepazīties ar Noteikumiem;
11. Transportlīdzekļa apskates vietu un laiku;
12. pieteikumu reģistrācijas un izsoles vietu un laiku;
13. Transportlīdzekļa nosacīto cenu, tās samaksas kārtību, nodrošinājuma apmēru un tā iemaksas kārtību;
14. izsoles veidu;
15. samaksas kārtību.
16. Ar Noteikumiem var iepazīties Jūrmalas pilsētas pašvaldības iestādē “Jūrmalas kapi” Eduarda Veidenbauma ielā 1, Jūrmalā, un pašvaldības interneta vietnē http://jurmala.lv/lv/pasvaldiba/izsoles/ .
17. Pieteikuma iesniegšana un reģistrēšana
18. Atsavināmās kustamās mantas pircējs var būt jebkura fiziska vai juridiska persona, kura saskaņā ar Latvijas Republikā spēkā esošajiem normatīvajiem aktiem var iegūt savā īpašumā Transportlīdzekli.
19. Pieteikumu (Noteikumu 2.pielikums) pieņemšanu un reģistrāciju Izsoles rīkotājs uzsāk nākamajā darba dienā pēc Noteikumu 3.1.punktā norādītā sludinājuma publicēšanas. Pieteikums iesniedzams slēgtā aploksnē ar atzīmi - Pieteikums automašīnas Mercedes Benz 917 (valsts reģistrācijas numurs GG1587) izsolei. Iesniedzot parakstīto pieteikumu, pretendents apliecina, ka ir iepazinies ar Noteikumiem, to nosacījumi ir saprotami un apņemas tos ievērot. Pieteikums uzskatāms par to iesniegušās personas gribas apliecinājumu iegūt savā īpašumā atsavināmo Transportlīdzekli, pirkuma tiesību iegūšanas gadījumā samaksājot savā piedāvājumā norādīto cenu par atsavināmo Transportlīdzekli un noslēdzot ar tā atsavinātāju pirkuma līgumu (Noteikumu 4.pielikums) par Transportlīdzekļa iegādi saskaņā ar Noteikumiem.
20. Pieteikums līdz 2019.gada 25.oktobrim iesniedzams nosūtot pa pastu Jūrmalas pilsētas pašvaldības iestādei “Jūrmalas kapi” uz adresi: Eduarda Veidenbauma ielā 1, Jūrmalā, vai iesniedzot personīgi Jūrmalas pilsētas pašvaldības iestādē “Jūrmalas kapi”, Eduarda Veidenbauma ielā 1, Jūrmalā, darba dienās no 8.30 līdz 16.00*.* Pieteikuma iesniedzēji tiek reģistrēti kā izsoles dalībnieki. Pieteikumam pievienojami šādi dokumenti:
21. juridiskai personai-juridiskās personas pārstāvja (pilnvarotās personas) tiesības rīkoties uzņēmuma vārdā apliecinošs dokuments;
22. fiziskai personai, nepieciešamības gadījumā, normatīvajos aktos noteiktajā kārtībā apstiprināts pilnvarojums pārstāvēt fizisko personu.
    1. Visi dokumenti iesniedzami valsts valodā, tiem ir juridisks spēks, ja tie noformēti atbilstoši normatīvo aktu prasībām. Ja dokuments ir svešvalodā, tam pievieno notariāli apliecinātu tulkojumu valsts valodā. Ārvalstīs izsniegtos dokumentus pieņem, ja tie noformēti atbilstoši Latvijai saistošu starptautisko līgumu prasībām.
    2. Dokumenti, kuri iesniegti Izsoles rīkotājam, netiek atdoti.
    3. Pieteikums uzskatāms par nederīgu, ja tas neatbilst šo noteikumu 4.2., 4.3. un 4.4.punkta prasībām.
23. Kustamās mantas izsole un pirkuma summas samaksa
    1. Izsole notiks 2019.gada 29.oktobrīplkst. 14.00Jūrmalas pilsētas pašvaldības iestādē “Jūrmalas kapi” – Jūrmalā, Eduarda Veidenbauma ielā 1.
    2. Izsoles solis tiek noteikts 50,00 EUR (piecdesmit eiro, 00 centi).
    3. Personīgi iesniegtie vai pa pastu atsūtītie piedāvājumi rakstiskai izsolei glabājami slēgtās aploksnēs līdz izsolei. Izsoles rīkotājs nav tiesīgs līdz slēgtās aploksnēs iesniegto piedāvājumu atvēršanai izpaust ziņas citiem izsoles pretendentiem.
    4. Šo Noteikumu 5.1.punktā norādītajā rakstiskas izsoles stundā izsoles rīkotājs pārbauda tajā dienā saņemtos sūtījumus pa pastu un noskaidro, vai reģistrētie dalībnieki ir iesnieguši piedāvājumus. Ja 15 minūšu laikā piedāvājumi netiek saņemti, klātesošajiem paziņo, ka piedāvājumu pieņemšana ir pabeigta. Pēc šā paziņojuma vairs netiek pieņemti ne personiski iesniegti, ne arī pa pastu atsūtīti piedāvājumi. Izsoles rīkotājs dalībnieku klātbūtnē atver slēgtās aploksnēs iesniegtos piedāvājumus un uz tiem parakstās (parakstās visi komisijas locekļi). Mutiskie piedāvājumi rakstiskā izsolē ir aizliegti.
    5. Pēc aplokšņu atvēršanas izsoles rīkotājs no iesniegtajiem piedāvājumiem sastāda piedāvāto cenu sarakstu (Noteikumu 3.pielikums), atraida nederīgos piedāvājumus, atzīmējot to izsoles protokolā, nosauc visaugstāko cenu un personu, kas to nosolījusi. Ja ir viena augstākā cena, tad izsoles rīkotājs paziņo, ka izsole pabeigta.
    6. Ja pēc visu aplokšņu atvēršanas izrādās, ka vairāki izsoles dalībnieki piedāvājuši vienādu augstāko cenu, izsoles rīkotājs turpina izsoli, pieņemot rakstiskus piedāvājumus no klātesošajām personām, kuras piedāvājušas vienādu augstāko cenu.
    7. Ja vairāki izsoles dalībnieki piedāvājuši vienādu augstāko cenu, Izsoles rīkotājs turpina izsoli un aicina atkārtoti klātienē iesniegt rakstisku pirkuma cenas piedāvājumu, kas pārsniedz saņemto cenas piedāvājumu, atbilstoši izsoles solim.
    8. Izsoles vadītājam ir tiesības izraidīt no telpas, kurā notiek izsole, pretendentu, kurš neievēro izsoles noteikumus un ar savām darbībām traucē izsoli.
    9. Transportlīdzekļa nosolītājs septiņu darba dienu laikā pēc izsoles rezultātu apstiprināšanas paraksta pirkuma līgumu (Noteikumu 4.pielikums).
    10. Piedāvātā augstākā pirkuma summa Transportlīdzekļa nosolītājam jāsamaksā par nosolīto Transportlīdzekli nedēļas laikā no izsoles dienas. Iemaksātā nodrošinājuma summa tiek ieskaitīta pirkuma summā.
    11. Pirkuma summas samaksa par Transportlīdzekli un PVN spēkā esošajos normatīvajos aktos noteiktajā apmērā ir jāveic Jūrmalas pilsētas pašvaldības iestāde “Jūrmalas kapi” kontā**: AS„CITADELE" (bankas kods: PARXLV22) Nr.** LV08 PARX 0002 4845 7705 5.
    12. Ja Noteikumu 5.10.punktā noteiktajā termiņā nav veikta nosolītās pirkuma summas samaksa pilnā apmērā, uzskatāms, ka atsavināmās kustamās mantas pirkuma tiesības ieguvusī persona atsakās no Transportlīdzekļa pirkuma tiesībām, par ko Izsoles rīkotājs rakstveidā tai paziņo. Ja pirkuma līgums netiek noslēgts Izsoles uzvarētāja vainas dēļ, Jūrmalas pilsētas pašvaldības iestāde "Jūrmalas kapi" viņa iemaksāto nodrošinājuma naudu neatmaksā. Šādā gadījumā Izsoles rīkotājs piedāvā Transportlīdzekli pirkt pretendentam, kurš piedāvājis nākamo augstāko cenu**.**
    13. Ja šo Noteikumu 5.12.punktā minētā persona neveic maksājumus Noteikumu noteiktajā apmērā, kārtībā un termiņos vai neparaksta Transportlīdzekļa pirkuma līgumu, uzskatāms, ka jaunais izsoles uzvarētājs ir atteicies pirkt Transportlīdzekli. Šajā gadījumā izsole uzskatāma par nenotikušu.
    14. Visas izmaksas, kas saistītas ar pārdotā Transportlīdzekļa pārreģistrāciju uz attiecīgās kustamās mantas ieguvēja vārda un pārvietošanu, sedz pircējs.
24. Citi noteikumi
    1. Pretendentiem, kuri vēlas piedalīties atsavināmā Transportlīdzekļa izsolē, ir tiesības:
       1. saņemt publiski pieejamu informāciju saistībā ar Transportlīdzekļa atsavināšanu un tās rezultātiem;
       2. iesniegt Jūrmalas pilsētas pašvaldības iestādei "Jūrmalas kapi" sūdzību un tajā norādīto apstākļu pierādījumus par izsoles rīkotāja pieņemtajiem lēmumiem un veiktajām darbībām vai atklātajiem Noteikumu pārkāpumiem saistībā ar Transportlīdzekļu atsavināšanas norisi vai tās rezultātiem, bet ne vēlāk kā līdz transportlīdzekļa atsavināšanas rezultātu apstiprināšanai..